

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 24.martā Nr.**125**  (prot.Nr.**6**, **19**.§)

**Par atbalstu projektam „Daugavpils cietokšņa 5.reduītes glābšanas pasākumu programmas izstrādes pabeigšana”**

Pamatojoties uz likuma „Par pašvaldībām” 21.panta pirmās daļas 27.punktu, Valsts Kultūrkapitāla fonda 2016. gada 25. februāra vēstuli Nr.2016-1-KMA113-P „Par konkursa rezultātiem”, Daugavpils pilsētas domes Izglītības un kultūras jautājumu komitejas 2016.gada 17.marta sēdes protokolu Nr.5 un Daugavpils pilsētas domes Finanšu komitejas 2016.gada 17.marta sēdes protokolu Nr.7, atklāti balsojot: PAR – 11 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes projektu „Daugavpils cietokšņa 5.reduītes glābšanas pasākumu programmas izstrādes pabeigšana”, projekta apraksts pielikumā.

2. Apstiprināt Daugavpils pilsētas domes projekta „Daugavpils cietokšņa 5.reduītes glābšanas pasākumu programmas izstrādes pabeigšana” ieņēmumu un izdevumu tāmi 2016.gadam, saskaņā ar pielikumu.

3. Daugavpils pilsētas domes Finanšu nodaļai 2.punktā izdarītos grozījumus iekļaut Daugavpils pilsētas pašvaldības budžetā 2016.gadam.

4. Kontroli par lēmuma izpildi uzdot Daugavpils pilsētas domes priekšsēdētāja   
1.vietniekam J.Dukšinskim.

Pielikumā: 1. Projekta „Daugavpils cietokšņa 5.reduītes glābšanas pasākumu programmas izstrādes pabeigšana” apraksts.

2. Projekta „Daugavpils cietokšņa 5.reduītes glābšanas pasākumu programmas izstrādes pabeigšana” ieņēmumu un izdevumu tāme 2016.gadam.

Domes priekšsēdētāja 1.vietnieks *(personiskais paraksts)* J.Dukšinskis